## E L Ő T E R J E S Z T É S

**A Jogi és Társadalmi Kapcsolatok Bizottságának 2016. júniusi ülésére**

**J A V A S L A T**

**Szombathely Megyei Jogú Város Közterület-felügyelet Szervezeti és Működési Szabályzatának módosítására**

**Tisztelt Bizottság!**

**Tisztelt Elnök Asszony!**

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014.(XI.3.) számú önkormányzati rendelet 70.§ (5) bekezdése értelmében azon költségvetési szervek esetén, ahol a törvény a fenntartó hatáskörébe utalja a szervezeti és működési szabályzat vagy más intézményi működést szabályozó dokumentum elfogadását – a feladatkör szerint illetékes bizottság előzetes véleményének kikérését követően – a polgármester jogosult annak jóváhagyására.

A jelenleg hatályos Szervezeti és Működési Szabályzat III. fejezet 3. pontja tartalmazza a Felügyelet szervezeti felépítését alkotó munkaköröket.

A meglévő munkakörök közül az 1 fő igazgatási ügyintéző munkakört **2017.** **augusztus 1**. napjától megszüntetem és ezzel egyidejűleg közterület-felügyelői munkakörré kívánom minősíteni.

A munkakör megszüntetésének indoka: a gazdasági és humánpolitikai ügyintéző munkakört betöltő személy 2016. év májustól tartósan beteg lett és a foglalkozás-egészségügyi orvos egészségügyileg alkalmatlannak minősítette.

A jelenlegi igazgatási ügyintéző munkakör feladatai megosztásra kerülnek az adminisztratív munkakört betöltő személyek - az újonnan kinevezett gazdasági-és humánpolitikai és a szabálysértési és ügyfélszolgálati ügyintéző - között.

Az államháztartásról szóló törvény végrehajtására kiadott 368/2011. (XII.31.) Korm. rendelet 13.§-a meghatározza a költségvetési szervek szervezeti és működési szabályzatának kötelező tartalmi elemeit, ezért szükséges annak módosítása.

Az SZMSZ módosítás-tervezet a III., V., VI. fejezetet, a záró rendelkezéseket valamint az 1., 2. és 4. számú mellékletet érinti.

Az előterjesztés mellékletét képező SZMSZ-ben vastagon, dőlt betűkkel kerültek feltüntetésre a változások, míg a törlésre került rendelkezések áthúzott formában szerepelnek.

Kérem a T. Bizottságot, hogy az előterjesztést megtárgyalni és a határozati javaslatot polgármester úrnak jóváhagyásra javasolni szíveskedjék.

Szombathely, 2017. május 30.

 **Dr. Varsányi Péter**

**HATÁROZATI JAVASLAT**

**………/2017.(VI. .) JTKB számú határozat**

1. Szombathely Megyei Jogú Város Közgyűlésének Jogi és Társadalmi Kapcsolatok Bizottsága Szombathely Megyei Jogú Város Közterület-felügyelet Szervezeti és Működési Szabályzatának módosítására vonatkozó előterjesztést megtárgyalta és azt a mellékletben foglalt tartalommal a polgármesternek jóváhagyásra javasolja.

**Felelős:** Dr. Puskás Tivadar polgármester

 / a végrehajtás előkészítéséért:

 Dr. Varsányi Péter a Közterület-felügyelet igazgatója

**Határidő:** 2017. július 31.